Riigikogu esimees Ene Ergma leiab, et represseeritud peaksid oma mälestused rasketest  aegadest kirja panema ja raamatutesse talletama, et need edasi anda lastele ja lastelastele.    Ergma esines täna tervituskõnega Estonia kontserdisaalis toimunud Eesti Vabariigi 93. aastapäevale pühendatud SA Eesti Represseeritute Abistamise Fondi partnerorganisatsioonide liikmeskonna aastakokkutulekul, teatas riigikogu pressitalitus.    "Eesti Vabariigi 93. aastapäeva eel mälestame kõiki neid, kes andsid oma elu Eesti rahva vabaduse eest. Mälestamine tähendab sümbolina väljendatud sõnumi  edasiandmist uutele põlvedele. Lisaks mäletamisele on sama oluline hoolimine. Te olete üle elanud palju katsumusi ja jäänud iseendaks. Teie truudus ja väärikus on tänase Eesti Vabariigi jaoks kõige tähtsam sõnum - iseennast, oma rahvast ja vabadust ei tohi maha salata," ütles Ergma.    Riigikogu esimees soovitas oma mälestused rasketest aegadest kirja panna ja raamatutesse talletada, et need edasi anda lastele ja lastelastele.